b'\n_START_ARTICLE_\nMykolas Michelbertas\n_START_SECTION_\nBiografija\n_START_PARAGRAPH_\n1955 m. baig\xc4\x97 Kra\xc5\xbei\xc5\xb3 vidurin\xc4\x99 mokykl\xc4\x85, 1960\xc2\xa0m. baig\xc4\x97 Vilniaus universitet\xc4\x85. 1965 m. Istorijos institute apgyn\xc4\x97 kandidatin\xc4\x99 disertacij\xc4\x85 \xe2\x80\x9eRom\xc4\x97ni\xc5\xa1kasis importas Lietuvoje\xe2\x80\x9c, 1986 m. TSRS moksl\xc5\xb3 akademijos archeologijos institute\xc2\xa0\xe2\x80\x93 daktarin\xc4\x99 disertacij\xc4\x85 \xe2\x80\x9eLietuvos Panemun\xc4\x97 I\xe2\x80\x93IV m. e. a.\xe2\x80\x9c  1987\xc2\xa0m. istorijos moksl\xc5\xb3 daktaras._NEWLINE_1959\xe2\x80\x931969\xc2\xa0m. Lietuvos istorijos instituto mokslo darbuotojas. 1969\xe2\x80\x931984\xc2\xa0m. Vilniaus pedagoginio instituto d\xc4\x97stytojas, 1972\xe2\x80\x931975\xc2\xa0m. Istorijos fakulteto dekanas, 1974\xe2\x80\x931984\xc2\xa0m. SSRS istorijos katedros ved\xc4\x97jas. Nuo 1984\xc2\xa0m. Vilniaus universiteto d\xc4\x97stytojas; nuo 1988\xc2\xa0m. profesorius. 1993\xe2\x80\x932004\xc2\xa0m. Archeologijos katedros ved\xc4\x97jas. 1989\xe2\x80\x931991\xc2\xa0m. taip pat Vytauto Did\xc5\xbeiojo universiteto d\xc4\x97stytojas._NEWLINE_Vokietijos archeologijos instituto u\xc5\xbesienio narys korespondentas (2002\xc2\xa0m.), Latvijos moksl\xc5\xb3 akademijos garb\xc4\x97s daktaras (2004\xc2\xa0m.). 1989\xe2\x80\x931995\xc2\xa0m. Lietuvos archeologijos draugijos tarybos, 2004\xc2\xa0m. Kult\xc5\xabros paveldo departamento Mokslin\xc4\x97s archeologijos komisijos pirmininkas. Leidinio \xe2\x80\x9eArchaeologia Lituana\xe2\x80\x9c \xc4\xafk\xc5\xabr\xc4\x97jas ir vyr. redaktorius nuo 1999\xc2\xa0m., daugelio konferencij\xc5\xb3 organizatorius.\n_START_SECTION_\nMokslin\xc4\x97 veikla\n_START_PARAGRAPH_\nPirmasis mokslinis darbas\xc2\xa0\xe2\x80\x93 \xe2\x80\x9eRomos monet\xc5\xb3 radiniai Lietuvos TSR teritorijoje\xe2\x80\x9c 1961\xc2\xa0m. buvo paskelbtas \xe2\x80\x9eLietuvos TSR Moksl\xc5\xb3 Akademijos darbuose\xe2\x80\x9c. Tyrim\xc5\xb3 kryptys: senojo gele\xc5\xbeies am\xc5\xbeiaus archeologija, numizmatika. Tyrin\xc4\x97ti: Gintar\xc5\xb3 kapinynas, R\xc5\xabdai\xc4\x8di\xc5\xb3 kapinynas II (Kretingos rajonas), Sered\xc5\xbeiaus kapinynas, Veliuonos kapinynas, Papr\xc5\xabd\xc5\xbei\xc5\xb3 kapinynas (Kelm\xc4\x97s rajonas); Akmeni\xc5\xb3 pilkapynas, Perk\xc5\xabni\xc5\xa1k\xc4\x97s pilkapynas, Paalksni\xc5\xb3 pilkapynas, Kur\xc5\xa1i\xc5\xb3 pilkapynas (Kelm\xc4\x97s rajonas), Berklaini\xc5\xb3 pilkapynas, Dauj\xc4\x97n\xc5\xb3 pilkapynas (Pasvalio rajonas), Kybarti\xc5\xa1k\xc4\x97s pilkapynas (\xc5\xa0iauli\xc5\xb3 rajonas), Pajuos\xc4\x8dio pilkapynas (Panev\xc4\x97\xc5\xbeio rajonas), Paragaud\xc5\xbeio pilkapynas (\xc5\xa0ilal\xc4\x97s rajonas), Vienragi\xc5\xb3 pilkapynas (Plung\xc4\x97s rajonas), Pa\xc5\xbears\xc4\x8dio pilkapynas (Prien\xc5\xb3 rajonas), Rok\xc4\x97n\xc5\xb3 pilkapynas, \xc5\xbdadavaini\xc5\xb3 pilkapynas (Ignalinos rajonas), Jak\xc5\xa1i\xc5\xa1kio pilkapynas (Anyk\xc5\xa1\xc4\x8di\xc5\xb3 rajonas)._NEWLINE_Paskelb\xc4\x97 per 250 mokslo ir mokslo populiarinam\xc5\xb3j\xc5\xb3 straipsni\xc5\xb3.'